LidanRubinov/Halacha-QA huggingface dataset:
שאלה: כשרות בירה אובולון (אוקראינה): האם כל בירה אינה צריכה הכשר? האם בירה תוצרת אוקראינה, שמכילה: לתת שעורה, סירופ מאלט, כשות, לתת קרמל ושמרים- צריך הכשר כלשהו, או כמו שאמרו לי- בירה תוצרת חוץ אינה צריכה הכשר? ב מראש וגמר חתימה טובה
תשובה: ב"ה שנה טובה, לא כל חומרי הגלם מצויינים במרכיבים, כגון: חומרי טעם. כמו כן, כאשר רוצים לשתות בירה לפני פסח שיוצרה לפני פסח יש חשש איסור "חדש" בשעורה. לכן יש לברר הכשר. הרב חגי בר גיורא
שאלה: מה נחשב שתיה פגומה ביום כיפור: חולה שאין בו סכנה שמותר לו, אם הוא צריך, לשתות מים פגומים. עד כמה צריך לפגום? כי גם תה מר, למשל, אדם שהוא צמא הוא כן ישתה את זה לרויה. מה המדד?
תשובה: אם אין בו סכנה אסור לו לשתות בכלל. תה מר אינו פגום, זהו טעמו.
שאלה: צום ביום הכיפורים: אני בחודש חמישי להריון. ההריון תקין (למרות שיש לי היסטוריה של צירים ללא הרגשה ושל ירידת דופק של העובר בעקבות הצירים). אני רזה מאוד ומרגישה נורא בדרך כלל בצומות: סחרחורות, הקאות מרובות, רואה שחור בעיניים. השאלה שלי היא עד איזה שלב עלי לצום בלי לאכול או לשתות לפי שיעורים? לחכות עד אחרי ההקאות? אני ממש חוששת. זאת תחושה נוראית בכל צום ובמיוחד בהריון. וגמר חתימה טובה!!
תשובה: צריך להתייעץ עם רופא עד כמה הדבר מסוכן לך או לעובר ואם כן, באיזה שלב יש צורך לאכול ולשתות. לפי קביעת הרופא תאכלי ותשתי לשיעורין. הריון ולידה קלים.
שאלה: אורך חצאית בישוב תורני: אנחנו הולכים לפי פסקי הרב ועד עכשו חינכנו את בתנו (בת 11) שצריך ללכת עם חצאית עד הקרסול (על פי מה שהבנו מדברי הרצ"י). אך כעת ראיתי בדברי הרב שאולי זו חומרה שלא מתאימה, כיוון שרוב מוחלט של החברות של בתנו הולכות עד אחרי הברך. אנחנו גרים בישוב תורני. לא חם אצלנו כמו בשפלה. האם מספיק חצאית שתכסה את הברך בכל מצב או שראוי להחמיר עד הקרסול? השאלה נשאלה בהמשך לשאלה "קשה לי עם לבישת גרביים"
תשובה: אין חובה ללכת עד הקרסול אלא מספיקה חצאית שמכסה את הברך.
שאלה: טיפול בילדים על חשבון הבעל: האם הגבר צריך לוותר על תפילה במניין או על שעות נוספות של לימוד תורה או פחות ריכוז בלימוד התורה בגלל גידול של יותר ילדים. זאת אומרת, כאשר יש קושי לאשה לטפל בילד שקם בלילה או הריונות קשים שמצריכים הרבה עזרה בבית ויש התלבטות האם יותר ילדים או מכיוון שזה על חשבון תפילות ולימוד הבעל (במקרה שכלכלית וחינוכית זה ר) אז לא.האם כאן עדיף יתר רוחניות (מניין, יותר ריכוז בלימוד) או עוד כמה ילדים בעולם?
תשובה: : בדרך כלל ניתן לומר שעדיף עוד נשמות ישראליות בעולם. אנו לא יכולים להעריך בצורה נכונה את המעשה הגדול שיש בשותפות עם אל בהבאת נשמות לעולם ובגידולם. כל עסקי הגידול הם בחינת מצווה והעוסק במצווה פטור מן המצווה. עכשיו עשרים שנה תשקיע בגידול הילדים ואח"כ מגיל חמישים בעז"ה יהיה לך עוד שבעים שנה ללמוד במרץ ובנחת.
שאלה: לקחת תרופה מרה ביום כיפור: אדם שסובל מגירודים בחלקי גופו ומציק לו והתחיל לקחת סירופ מר ברצף כל יום. אפשר שיקח ביו"כ, כי זה מר ולא ראוי לאכילה ופחות משיעור כי פעמיים ביום לבלוע כף אחת?
תשובה: צריך לברר עד כמה הדבר מציק לו ומה יקרה אם ידלג על התרופה יום אחד.
שאלה: נטילת ידיים ויהי רצון.: אשמח אם תוכלו לענות לי על כמה שאלות. 1. בכל בוקר אני קורא,יהי רצון מלפניך.שתצילני מעזי פנים, מעזות פנים וכ ו. האם אפשר להוסיף מעצמי כגון: תצליני מגאווה וכ ו? 2. האם מותר ליטול ידיים בכיור ריק אבל ששמים בו כלים מזלגות סכינים וכו' מדי פעם? 3. האם הידיות של הנטלה נטמאות שאני מרטיב אותן? ואם כן האם זה מהפעמים הקודמות או שרק מהפעם הנוכחית שבה נטלתי? ומה אתה מציע לי לעשות כדי לצאת מהספק? יש לי נטלה גדולה עם שתי ידיות. והאם אפשר ליטול ידיים בבוקר בלי נטלה על מנת לברך אשר יצר ולחזור לישון? ורק שאני אקום יותר מאוחר אטול ידיים בנטלה? והאם מותר לגעת בידית הברז מתי שאני נוטל את הידיים בבוקר בעוד הידיים רטובות? והמשיכו כך!!
תשובה: 1. אל תשנה מהנוסח הקבוע. אתה יכול לחבר לך תפילה אחרת שבה תאמר את מה שאתה רוצה להוסיף. 2. אם אין כלים מותר. וגם אם יש כלים וקשה להוציאם אפשר ליטול מאחר ושוטפים אותם לאחר מכן. 3. תיטול ידיים כשאחת הידיות לא תיגע בה עד לנטילה האחרונה. 4. אם אינך קם, אתה לא צריך ליטול ידיים ומספיק לשטוף אותם לפני ברכת אשר יצר. 5. כן.
שאלה: טבעת האר"י לנישואין: אני רוצה לברר על טבעת האר"י, מה משמעותה, מי נוהג לקדש בה ומדוע, האם יש מעלה גדולה יותר בטבעת האר"י וכו.?
תשובה: לא שמעתי מושג זה, ואולי הכוונה לטבעת מומלצת בסוג מסויים עפ"י הכתוב בבן איש חי. אמנם שמעתי מפי הרב אליהו זצ"ל שטוב לנהוג במה שנוהגים כולם ולא לשנות ובזאת תנוח ברכת ד' שמברך את כלל ישראל.
שאלה: שבירת כלי בעבודה: אני עובדת בניקיון בתים. אצל משפחה אחת ניקיתי את המקרר, ובמהלך העבודה התנפץ לי מדף אחד מהמקרר. האם אני אמורה לשלם לבעלת הבית על קניית מדף חדש?? (בעלת הבית אמרה לי שאצטרך לשלם לה) וגמר חתימה טובה.
תשובה: כדי לענות תשובה למעשה צריך לשמוע את שני הצדדים. באופן כללי: 1.אם הניפוץ היה בעקבות רשלנות שלך: מצד הדין עלייך לשלם לה סכום שקרוב למחיר מדף חדש, או להמציא לה מדף באיכות של המדף שנשבר. אמנם אם הסכום יקר לך, את יכולה לבקש ממנה ללכת יחד לרב, שיחליט האם וכמה עלייך לשלם, ייתכן שהוא יראה לפשר ביניכן או לשכנע אותה לוותר לפנים משורת הדין. 2.אם הוא נשבר באופן של קרוב לאונס מצידך, את פטורה. מקורות העניין: 1.ת במקרה של רשלנות, מבואר בש"ך סימן שפז שבמקום שדרך הבעלים לתקן צריך לשלם כדמי התיקון. (אמנם יש להפחית מעט, לפי השיעור שהבעלים נהנה ומסתמא מוכן להוסיף עבור ההנאה שהוא מקבל דבר חדש.) מצינו דין של לפנים משורת הדין במקרה כזה בסוף פרק שישי של בבא מציעא (דף פג ע"א) 2.פטור במקרה של אונס.במציאות של של מזיק ברשות, כשיטת הרמב"ן. ובדעת השו"ע כתב הש"ך סימן שעח, ס"ק א. שנקט דלא כתוס' (שפוטר באונס גמור) וא"כ סובר כרמב"ן. הרב מרדכי גרוס.
שאלה: שירת בנות לפני אחיהם: בהמשך לשאלה: לגבי נוכחות אחים כשת שרה מעל גיל 12, מדובר על אחים מאיזה גיל? השאלה נשאלה בהמשך לשאלה "שירת ילדות בנוכחות אביהן"
תשובה: אחים יכולים לשמוע את אחותם, אבל רק אותה ולא בנות אחרות. בנות אינן יכולות לשיר מגיל בת מצווה. יש להחמיר שבת לא תשיר לפני בנים מגיל תשע.
שאלה: תקפות הברכה על מיץ: רציתי לדעת לכמה זמן תקפה ברכה על מיץ או שתייה אחרת? שמעתי שחצי שעה אבל שאלתי היא האם זה אומר שגם אם אני שוב צמא עדיין הברכה תקפה? ואשמח מאוד לשמוע איך אתה מציע לי לנהוג כדי להימנע מברכות לבטלה. אשמח לשמוע את דעתך, על עזרתכם!
תשובה: כאשר אתה שותה במקום מסויים, לדוגמא: בבית, אתה יכול לכוון שכל השתיה תפטר אך כאשר יש שינוי מקום והנך עוזב את הבית, אתה חייב לברך שנית.
שאלה: איסורי הנאה מדברי תורה: שמעתי שחכמים אמרו: כל הנהנה מדברי תורה נטל חייו מן העולם. מה היא הכוונה לנהנה מדברי תורה, האם זה אומר שאסור לאדם להנות מלשמוע דברי תורה?
תשובה: אסור לאדם להפוך את התורה לקרדום לחפור בה, שלומד על מנת להתפרנס או לצורך כבוד, כפי שמובא בהקשר במשנה. (זכורני ששמעתי מפי הרב אליהו זצ"ל שאמר לאלו שנבחנים לדיינות ולרבנות שהם לומדים תורה לשמה). הסבר נוסף רוחני יותר. כל הנהנה מדברי תורה נהנה מן העולם אך בשלב הראשון לפני שהוא ממלא את חייו בשמחת חיים באור מלך חי העולמים נמצא שלב של ירידה לצורך עליה חש נטול מהעולם הזה וטרם נכנס לעוה"ב ובזמן הזה הוא זמן לחשבון נפש. והתיאור שהמצב כגולם המשנה את צורתו לפרפר מרהיב.
שאלה: הספדים בקרב הציבור החרדי: שמעתי את ההספדים המוקלטים באתר, על הרב אלישיב זצ"ל. כל פעם שאני שומע הספדים מפי רבנים מהציבור חרדי, אני תמה מדוע הם אומרים אותו עם מנגינה מיוחדת.(האמת שגם את ר אברום שפירא זצ"ל שמעתי נושא הספד עם מנגינה). אני בטוח שהם מביעים כאב ממש עמוק, אך לי זה נשמע חסר אוטנטיות (לא כך מדברים בדרך כלל). האם יש לזה טעם מיוחד?
תשובה: זוהי מנגינה מיוחדת להספדים. אולי בדומה למקוננות שהיו בעבר מנגנות ניגון מיוחד לאבלות. זה לא עניין של דרך שמדברים בדרך כלל או להבעת כאב ממש עמוק אלא מנגינה מיוחדת.
שאלה: בלבול כלים המשך שאלה: לרב, האם מותר לכתחילה להשתמש באותה מסננת (מתכת)-לסינון מזון פרווה? כאשר פעם הוא נשפך מכלי בשרי ופעם מכלי חלבי? (כמובן שהמזון לוהט אחר בישול). ואם נעשה כך כבר-מה דין הכלים? השאלה נשאלה בהמשך לשאלה "בלבול בכלים"
תשובה: לכתחילה עדיף שלא. אם עשו, המסננת נשארת פרווה.
שאלה: עבודה בערב יום כיפור: אני עיתונאי. ברור לי שאין מצווה לעבוד ערב כיפור אבל עד איזה שעה מותר? העבודה חשובה אבל לא פיקוח נפש, ויש מנחה וסעודה מפסקת. וגמר טוב
תשובה: עבודה בעיוכ"פ מותרת. אך צריך גם להספיק לטבול במקוה להתפלל מנחה ולאכול סעודה מפסקת.
שאלה: ריקוד בנות בפני אביהם: מהשאלה עולה שאסור לבנות גדולות לרקוד בפני האב. האם זאת ההלכה? נא לפרט. השאלה נשאלה בהמשך לשאלה "שירת ילדות בנוכחות אביהן"
תשובה: אין איסור לבנות גדולות לרקוד בפני אביהם.
שאלה: צום יו"כ למניקה חלקית: אשתי מניקה באופן חלקי (מניקה ונותנת תוספת מטרנה) את בננו התינוק בין החודשיים וחצי. בט באב, סמוך ללידה, נאמר לה לצום מלא בלילה, וביום במידת הצורך לשתות בשיעורים. אע"פ שהיא עשתה כהמלצות הממליצים בערב ט באב כבר באמצע הלילה התינוק בכה מאוד מרעב, החלב מאוד התמעט, ורק בצהריים לאחר שתיה בשיעורים מרובה המצב מעט התייצב. ומאז מצב ההנקה לא כ"כ פשוט. כיום, לענ"ד לתינוק לא יהיה כמעט שום הבדל אם הוא יאכל במקום 50 50 הנקה ובקבוק, כמעט ורק מבקבוק. אך אשתי בטוחה שאם היא תצום ללא שתיה לשיעורים חלבה יגמר, והיא תאלץ להפסיק להניק. כמו שאמרתי לתינוק לענ"ד לא יהיה כ"כ נזק אך לאשתי זה יגרום עוגמת נפש גדולה ביותר!!! (אין זה מגיע ח"ו מפגם באומנה או בקדושת -עיצומו של יום). האם עגמת נפש גדולה של אשתי מעט תועלת לתינוק מתירה לשתות בשיעורים? השאלה נשאלה בהמשך לשאלה "מניקה ביום כיפור"
תשובה: עגמת נפש אינה נימוק להתיר שתיה ביוכ"פ. לעומת זה, הפסקת הנקה לתינוק היא נזק חמור. לכן צריך לתת לו את המנה היומית הקבועה מהבקבוק ולהניקו. אם למרות זאת יורגש מחסור חמור בחלב, מותר לשתות בכפית אחר כפית.
שאלה: מה נחשב שתיה פגומה ביום כיפור - המשך: מדובר על מיגרנה שיש כאבי ראש חזקים שקשה מאוד להתפלל.ולקחת 2 אקמולים בלי הרבה נוזלים זה מזיק, ולכן רוצה לשתות 2 כוסות פגומים, ועל זה השאלה מה זה פגום?כל משקה הוא מרווה אלא אם כן זה משקה שמגעיל את האדם,? לרב על הקדשת הזמן. השאלה נשאלה בהמשך לשאלה "מה נחשב שתיה פגומה ביום כיפור"
תשובה: משקה פגום הוא משקה שאנשים לא שותים אותו בגלל טעמו הפגום.
שאלה: הכשרת רשת שצלו עליה עוף: השו"ע כותב שכלי חרס שבישל בו גוי מגעילו 3 פעמים כי אין לאיסור זה שורש מהתורה. האם הוא הדין שצלו עוף לא בשר על רשת חלבית בת יומא?
תשובה: הדין יהיה זהה. הרשב"א אומר שגם כלי חרס שבלע דבר שאיסורו מדרבנן, הוא מביא ירושלמי על פיו מספיקה הגעלה שלוש פעמים, כי הגעלה היא לא מפליטה את הכל, היא מקלישה את הבלוע. יש לנו כלל שבכלי חרס הגעלה לא מספיקה, אלא אם כן זה איסור דרבנן ואז נסתפק בהקלשה זו כדי להתירו. עוף הוא איסור דרבנן, וכן היתרא בלע, לכן במקרה זה יספיק להגעיל שלוש פעמים.
שאלה: שתיה אחרי שקיעה בשבת: הרב, האם האיסור לאכול אחרי שקיעה בשבת כולל גם איסור שתיית משקאות קלים?
תשובה: אחרי התפילה - אסור אף לשתות מים עד שיקדש. לפני התפילה - מותר לשתות מים, הואיל ולא חלה עליו חובת קידוש. אנחנו פוסקים כרמב"ם (ולא כראב"ד) שהאיסור לאכול ולשתות אחרי התפילה חל גם בבקר וגם בערב.
שאלה: הצעדים שלפני ואחרי שמונה עשרה : הרב, רציתי לשאול שאלה על שמונה עשרה שנהוג לזוז קדימה ואחורה בזמן התפילה, מה פשר המנהג?
תשובה: לפני שמונה עשרה הצעדים קדימה הן הכנה לתפילה. כיון שבדרך כלל אין מקום לשלושה צעדים קדימה נוהגים לצעוד אחורה כדי לאפשר את הצעידה קדימה. לאחר שמונה עשרה פוסעים לאחור כעבד הנפרד מרבו. יש להמתין במקום עד קדושה ולפחות עד תחילת החזרה (או הקדיש בערבית) ואם המקום דחוק אפשר לחזור לאחר שהות של שניות ספורות.
שאלה: מוקצה בשערה: הרב כתב ששערה אינה מוקצה, רציתי לברר למה היא לא מוקצה, הרי אין בה שימוש והיא הייתה מחוברת (כנראה) בין השמשות?
תשובה: נכון, השערה היתה מחוברת ולכן איננה מוקצה. הזמן הקובע למוקצה הוא המצב בזמן כניסת שבת.
שאלה: סייעת בכיתה של חינוך מיוחד - צניעות: כבוד הרב אני בת 29, נשואה ואם לשלושה ילדים. קיבלתי הצעה לעבוד כסייעת בכיתה של חינוך מיחד בבי"ס תיכון ממלכתי מעורב בירושלים. ההצעה מתאימה ונוחה לי מאד מבחינת התנאים אך עלה לי הספק האם זה נכון וראוי שאסייע בכיתה מעין זו. אציין כי כסייעת - עלי להוציא תלמידים (בנים בנות), לשבת איתם בקבוצות קטנות או ביחידות ולסייע להם בחומר הלימודי - ובהכנה לבגרויות. האם יש בעייה שאהיה סייעת בכיתות תיכון אלו? (יש לציין כי אני דתייה גם במראה ומזוהה עם הציבור החרד"לי - הר המור.). אשמח לתשובה מפורטת כי עלי להגיע להחלטה ולהודיע הן לבי"ס והן למקום עבודתי הנוכחי.
תשובה: לא את הגורמת לתערובת, לכן מותר לך ללמד בכיתה מעורבת. עליך רק להימנע מייחוד.
שאלה: לדווח לקבלן הערבי על יום עבודה: הרב! עבדתי בתור שומר אצל קבלן ערבי שבונה שכונה ביישוב יהודי,את הת הוא היה משלם אחרי חודש וחצי (בערך) לפי הסכום שאני אומר לו שמגיע לי. העבודה הייתה על בסיס יומי, כלומר עד 10 שעות עבודה אני מקבל יומית ומעל 10 שעות יש שעות נוספות. זו הייתה עבודה למשך כמה חודשים כשכל יום עקרונית עובדים. קרה כמה פעמים שהקבלן והעובדים לא הגיעו בלי להודיע לי ואני הגעתי לעבודה (נסיעה של כ40 דקות ברכב כל כיוון) הייתי מחייב את הקבלן ביום עבודה מלא (זה כולל דלק בתוך הסכום). כמה פעמים (לפחות פעם אחת) אמרתי לו שאני מחייב אותו יום מלא אם הוא לא מגיע ולא מודיע. והוא הסכים. פעם אחת הוא התווכח ושאלתי רב שאמר לי לחייב חצי יום פלוס דלק. (אם הייתי מתווכח איתו אני מניח שהוא היה משלם מלא כי הוא היה ממש צריך אותי) השאלה מה קורה עם הפעמים שחייבתי אותו על ימים שהוא לא הגיע בלי לומר כלום, האם זה ברור שאלה הכללים או שלא הייתי אמור לחייב. ואם חייבתי, האם אני צריך להחזיר?
תשובה: אינך צריך להשיב לו את הממון שקבלת עקב דיווח של יום שלם, כשהוא לא הגיע ללא להודיע לך. פירוט הדברים: כל עוד לא סוכם ביניכם דבר אודות מצבים כאלה, במידה ואתה מפסיד יום עבודה שלם עקב הביטול שלו, מותר לך לדווח על כך, כי הוא חייב לשלם לך מצד הפסד פועלים, כמתבאר בתחילת סימן שלג. במידה ואינך מפסיד יום עבודה, אם הדבר לא יוודע לגוי, לפי השו"ע סימן שמח, מותר לדווח לו על כך, כיוון שמתיר להטעות גוי, לדעת הרמ"א אסור לכתחילה להטעות גוי, ובדיעבד ל"צ להשיב לו את הממון. אמנם אם מקובל לדרוש ת על יום שלם במקרה של ביטול ללא הודעה מוקדמת הדבר מותר אף לכתחילה. לאחר שהוא שתק והסכים שתחייב אותו על השעות הנ"ל, הדבר מותר אף לכתחילה כיוון ששתיקתו מורה שכך הוא מוכן לשלם לך. לאחר שסכמת עימו שתקבל ת רק על חצי יום, דיווח שקרי תלוי האם יש אפשרות שהגוי ישים לב שהטעית אותו או לא: אם יש אפשרות כזו, אסור לך להטעותו ואתה חייב להחזיר לו את הממון שקבלת שלא על פי הסיכום עימו. אמנם אם אין אפשרות שהוא ישים לב שקבלת ממון שלא כדין, יש מחלוקת האם מותר להטעות אותו ולדווח על יום שלם, כיוון שהגעתך לעבודה היא על סמך הסיכום ביניכם לקבל ת של חצי יום בזמנים שהוא לא יגיע. השו"ע בתחילת סימן שמח מתיר להטעות גוי באופן שהוא לא יוכל לברר הדבר על פי רשי ותוס במסכת בב"ק קיג ע"ב, והרמ"א שם מביא בשם י"א את שיטת המרדכי שאסור להטעות גוי. מחלוקת זו נוגעת לענין לכתחילה, אך בדיעבד לאחר מעשה, גם לפי הרמ'א אינך חייב להשיב את הממון, כמתבאר בפ"ת שם. הרב מרדכי גרוס
שאלה: כמה לשלם עבור בית : לכבוד הרב, לאחרונה אישתי חזרה הביתה לאחר עזיבה של חודש וחצי. לאחר תיווך של אחיה. עכשיו היא דורשת לבצע הסכם ממון לתנאי המשך חיים משותפים אבל היא רוצה שאני אחתום לה על חוזה שכל הרכוש המשותף שלנו יעבור אליה, כולל שתי דירות כספי פרישה שלה קרנות וחסכונות, בקיצור להערכתי סכום המוערך של 2 מליון שקל ויותר בתמורה ל בית והמשך חיים ושאני אשא בכל הוצאות הבית. אני נואש מה עליי לעשות? בנוסף אני בעל תפילה ובעל קורא איש ציבור ידוע בקהילה, מה לפרק בית בשביל בצע כסף? מה הדין ומה המחיר ל בית?
תשובה: : צריך שותפות בין בני הזוג. השותפות גם באה ידי ביטוי בבטחון הכלכלי. במקום שאין לאישה בטחון בבעל מבחינה כלכלית יש מקום להראות את הרצינות שלנו בכך שאנו מראים לה שגם כלכלית משפטית אנו מוכנים להתחלק איתה. אולם מודבר על התחלקות. אם המשמות של ההתחיבות שלך היא שהכל עובר אליה ובמקרה של גירושין תשאר ללא רכוש כאן יותר מסובך לייעץ לך מה לעשות. בדרך כלל ניתן להסביר לבן זוג שאם הולכים על התחייבות ומידת הדין מידת הדין אומרת התחלקות ולא חד צדדיות.
שאלה: כמה זמן נידה לאחר הפלה?: אשתי הפילה לאחר 40 יום, וראתה דם שלושה ימים מתי יכולה לטבול?
תשובה: כתוב בתורה :אשה היולדת זכר טמאה שבוע,נקיבה טמאה שבועיים. כיון שלא ברור אם הפילה זכר או נקיבהוהיא לאחר 40 יום תשמור שבועיים מחשש שהפילה נקיבה.ובשבוע השני תעשה הפסק טהרה ותטבול במקווה.(שו"ע יור"ד קצד,ג)
שאלה: זכר לחורבן ליד הכניסה מבחוץ: כבוד הרב, ליד דלת הכניסה של בית פרטי ישנו קיר השייך לנו. האם אפשר להשאיר זכר לחורבן בכניסה ליד הפעמון או עדיף בתוך הבית?
תשובה: עדיף בתוך הבית נגד הפתח או מעל הפתח שתראה ליושב בבית. (פסק"ת תקס,ב)
שאלה: בניית סוכה ליד בניין: יש לנו מן בניין עגול ולידו יש מעט מקום לבניית סוכה (בערך 2 מטר) ואז המרווח הולך וקטן. האם במרווח כזה אפשר לבנות סוגה כשרה?
תשובה: גודל סוכה מינימלית הוא 7 טפחים על 7 טפחים, 56 על 56 ס"מ.
שאלה: חייבת לנעול רק נעליים מעור:, אני סובלת מבעיה רפואית שבעקבותיה יש לי פגיעה ברגליים, אינני יכולה לנעול כל נעל. אינני יכולה לנעול את נעלי הקרוקס שהם מגומי. הנעליים היחידות שאני יכולה לנעול הן מעור. עליי לציין שאינני יכולה ללכת יחפה. מה לעשות ביום כיפור? אודה לכם אם תוכלו לענות לפני יום כיפור.
תשובה: נעל קרוקס, וכן כל נעל העשויה מפסלטיק המשמשת כנעל רגילה כל השנה, פסולה ליום כיפור. רק סוליה דקה שההולך בה חש את הרצפה מותרת ביוכ"פ. אם יש נעל עור עם סוליה רכה העונה על הקריטריון הנ"ל תנעלי אותה. אם אין שום נעל אחרת, תנעלי נעל עור אולם בתפילה תעמדי על שמיכה וכדו'.
שאלה: טלית על הראש: מה המקור ולמה המנהג שאדם לא נשוי לא שם טלית על הראש? השאלה נשאלה בהמשך לשאלה "יום כיפורים - תפילת נעילה"
תשובה: המנהג נובע מדברי הגמרא בקידושין דף כט שרווק לא היה מכסה ראשו בסודר. עיין שו"ע סימן ח סעיף ב  מגן אברהם סק"ג.  ויש בקהילות האשכנזים שרווק אינו מתעטף כלל בטלית  שנה טובה
שאלה: לשחק עם תוכי האכלת יד בשבת: יש לנו תוכי האכלת יד. הוא יכול לעוף למרחקים קצרים אך משחק איתנו ומטפס עלינו שאנחנו קוראים לו. האם מותר להוציא אותו מהכלוב בשבת? ולהחזיר? הדבר מאוד חשוב לתוכי כי הוא רגיל שמשחקים איתו. ושבת
תשובה: האם הוא דומה לכלב החוזר למקומו לבד, אנו בורח ואין צורך לקפוץ ולרדוף אחריו להחזירו?
שאלה: לשדך בחורה שלובשת מכנסיים: האם מותר לי לשדך לחבר (אדם דתי) אחת שאני מכיר שלובשת מכנסיים? (גם היא דתיה)
תשובה: האם החבר יודע על נתון זה ומוכן, בוודאי שכן.
שאלה: הנאה מהעברה מרשות לרשות ושטיפת כלים: 1. במושב שלי אין עירוב, ובכל זאת גבאי בית הכנסת מעביר את המפתח מרשות לרשות בשבת. האם מותר להיכנס לבית הכנסת בשבת וביוה"כ, כדי להתפלל, ללמוד וכו? (בנוסף בבית הכנסת המזגן מופעל, ויש הנאה מסוימת לשהות בה - בגלל המזגן) יש לי אפשרות להיות ביום-כיפור במקום אחר (שבו יש עירוב), אולם שם נוסח התפילה שונה מזה שאני מתפלל בו - מה עדיף לי לעשות? 2. כלים שנשטפו בשבת בדרך אסורה - האם מותר להשתמש בהם בשבת או בחול? האם יש הבדל בין מזיד לשוגג? וחתימה טובה.
תשובה: אם תאמר לגבאי שזה אסור ולא ישמע לך עדיף לא לומר לו. אם המרחק לא גדול בין ביתו לבית הכנסת והוא יכול להעביר את המפתח על ידי מקום פטור גם שהוא העביר את המפתח בדרך האסורה מותר לך להתפלל שם. וכן מותר לך להנות משטיפת הכלים כיון שאין הכרח להדיחם בדרך אסורה (נניח ע"י ספוג שעובר בכך איסור סחיטה) מקום פטור פירושו - בזנט, גדר,וכדומה (פחות מ32 ס"מ מרובע בגובה מעל 80 ס"מ ) בסמוך לבית הגבאי כאשר מוציא מביתו מניח על מקום הפטור ומשם הולך ללא עצירה עד לתוך בית הכנסת השו"ע (שמה,יט.שמו,א)מתיר לכתחילה בכך. שאין במעשה זה עקירה והנחה אלא יש עקירה מרשות היחיד, והנחה בסוף ההעברה ברשות היחיד.
שאלה: יין שעבר עליו זמן הביעור - הבהרה: הבנתי מתוך תשובת הרב שליט"א שיין הקדוש בקדושת שביעית שעבר עליו זמן הביעור ולא בוער - די להפקירו ולשתותו. רציתי לוודא שאכן כך הוא, כי על פניו נראה לי שאין מקובל כך, וכפי שפסק החזו"א שצריך לכלותו, או שמא כיון שהיה הדבר בשוגג (מחמת אי ידיעת הדין) דנים לקולא (כמדומני שסברא כזו או כיו"ב הוזכרה באחד מקבצי המעין בשם הגרש"ז אויערבך, אודות יין שלא ביערוהו באונס או בשגגה הקרובה לאונס, שצדד לסמוך בכה"ג על המקלים. ב ובברכת גמר חתימה טובה השאלה נשאלה בהמשך לשאלה "יין אוצר בית דין מלפני שנתיים וחצי"
תשובה: אם היין היה ברשות ב"ד בפסח תשס"ט (גם במחסני היקב) - אין בו חובת ביעור כלל ורק קדושת שביעית, וזו כנראה המציאות. אם יש חשש שמא היה היין בפסח תשס"ט ברשות אדם פרטי אפשר לסמוך בביעור שהוא מדרבנן בשביעית דרבנן על הדעות שכיוון שאף אחד לא ידע על הביעור שהרי זה כאונס ויבערנו (יפקיר) כעת. חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: תקיעת שופר בנעילה וכסוי בטלית: לגבי תקיעת שופר בסיום יום כיפור, האין מקור המנהג בתקיעת שופר של היובל שחל כל שנה 50 בכיפור? לגבי מקור כסוי הראש בטלית, אני שמעתי שהסיבה היא כיסוי נוסף התפילת עמידה - שני כיסויי ראש. האם הדבר נכון? גמר חתימה טובה השאלה נשאלה בהמשך לשאלה "יום כיפורים - תפילת נעילה"
תשובה: אכן, לגבי תקיעת שופר במוצאי יו"כ נאמרו טעמים שונים ביניהם גם הטעם שכתבת: זכר לתקיעת היובל. ועוד טעמים, עיין בטור וב"י תרכד ב. לגבי שני כיסויים ע"י הטלית, זאת לא שמעתי. שנה טובה
שאלה: יולדת שילדה ורוצה לצום: יולדת שילדה וכשיגיע יום כיפור היא תהיה בתוך 3 ימים מאז לידתה ואומרת שיכולה לצום וגם רופא אישר זאת, האם היא יכולה או שזה נגד ח?
תשובה: ח קיבלו שתוך שלושה ימים יש סכנה ועל כן דעתם קובעת. ואם היא רוצה תסתפק באכילת שיעורים ולא באכילה רגילה.
שאלה: יחסנו לסכסוך הישראלי פלסטיני: הרב, הסכסוך הישראלי פלסטיני מאוד מעסיק אותי ברמה האישית. כיום לא נראה שפתרון מדיני יביא ל המיוחל ונראה שעם הזמן הקרע רק הולך ומחריף. אני מאמין שאם יום אחד נחיה ב זה יהיה רק על ידי פיוס אנושי בין העמים. אני מאמין שהבסיס לשאיפה ולתקוה שלי לשנות את המצב הקיים ולנסות לקרב בין העמים ולחיות ב בארץ היהודים נובע מהערכים היהודיים עליהם גדלתי ובמיוחד מתורתו העמוקה וכוללת של הרב קוק. היהדות דורשת מהאדם לרמה המוסרית הגבוהה ביותר ולשפר בצורה מתמדת את מיקומו על ידי עבודת המידות. לכאורה ההנהגה הדתית צריכה להוביל את "מחנה ה " (לא במובן הפוליטי אלא לפי ערכי היהדות) על ידי הצגת אלטרנטיבה רוחנית ומוסרית למצב של סכסוך ואלימות. מבחינה היסטורית, בתחילת דרכה של הציונית הדתית היו רבנים רבים אשר הדגישו שאסור שישראל תהיה מדינה לאומית ככל המדינות אלא מדינה שמצייגת ערכים יהודים, "דרכו של יעקב" ולא "דרכו של עשיו". אמנם חייבים להיות ראיליסטים ולהגן על מדינתנו לפי התנאים שהצד השני כופה עלינו, ברם תפקיד זה הוא של ההנהגה המדינית והצבאית. אני הייתי מצפה שהרבנים יפעלו במקביל כאנשי רוח אשר מובילים קו של פיוס ו אשר מבוסס על מוסר אנושי, סובלנות, וייחודה של מדינת ישראל כארץ הקודש. בהחלט יש רבנים אשר נקטו בשיטה זו בעבר וכיום, הרב פרומן הוא דוגמא בת זמננו אשר מצד אחד מאמין ביישוב הארץ ובמקביל מושיט את ידו בפועל לדיאלוג פיוס ושינוי של המציאות הקיימת בהתבסס על הערכים הדתיים המשותפים. אמנם אפשר לחלוק על הפעילות המסיומת שהוא נוקט בה אבל הגישה של אחריות לפעול למען ה כאיש דת ורוח יהודית נראית לי מחייבת צודקת וטבעית. מנגד רוב הציבור האמוני ציוני מוביל את הקו הניצי בישראל אשר מעצים ומתחזק את הסכסוך. הציבור הדתי ברובו תופס את הסכסוך בצורה חד ממדית ומופשטת למרות שמדובר בסוגייה מורכבת ורצף של ארועים היסטוריים אשר הובילו למצב בו אנו נמצאים היום. לכאורה גישה זאת נראית לי זרה לערכי היהדות ומנוגדת לה, האם הרב יכול לבאר את עמדתו בעניין בכלל ובפרט לגבי הנהגה רבנית שתוביל מהלך של פיוס ודיון בהתבסס על ערכי המוסר וה היהודי. מראש וגמר חתימה טובה,
תשובה: רבנים רבים ניסו ליצור תקשורת עם מנהיגי דת מוסלמים. המסקנה כרגע היא שאין עם מי לדבר. האיסלאם מקצין יותר ויותר והימים האחרונים יוכיחו. שה' יחזירם בתשובה שלמה.
שאלה: מה אומרים בסליחות: מישהו יכול להגיד לי מה קוראים בסליחות? אני רוצה לקרוא את זה לבד.
תשובה: יש ספרי סליחות שניתן להשיג בחנויות ספרים (ומומלץ שתייקח עם ביאור) וכן בבתי הכנסת. זה מחולק לפי ימים אולם אתה יכול לומר גם של יום אחר. י"ג מידות ואת החלקים בארמית אין לומר ביחידות.
שאלה: מה נחשב שתיה פגומה ביום כיפור - המשך: האם די להוסיף טיפת סבון לכוס של 40 סמ"ק? השאלה נשאלה בהמשך לשאלה "מה נחשב שתיה פגומה ביום כיפור - המשך"
תשובה: טיפה אחת בכוס לא פוגמת מספיק, צריך כמות גדולה יותר. השאלה היא האם הדבר אינו מזיק לבריאות? כדור אקמול או אספירין פוגמים מים.
שאלה: לנסוע להתפלל בקיבוצים ביום כיפור : אני מתכוון לנסוע ליוה"כ הבעל"ט לקיבוץ לא דתי לחזק ולקיים מניין (יהיו 10 איש שומרי תורה). האם טוב הדבר? האם זה מצווה? האווירה היא כמובן שונה מבית כנסת רגיל בישוב אך הציבור בקיבוץ מעוניין ביום זה לשמוע בדברי קדושה ולהתחבר ליהדות וזה המקום לקרב רחוקים. וכן שאלה אישית, אני מתפלל בנוסח אשכנז והמניין יהיה בנוסח ספרדי. כיצד עלי לנהוג בתפילה, להתפלל בנוסח אבותי או להתפלל ממחזור ספרדי? כיצד לנהוג בתפילות לחש ותפילות עם הציבור?
תשובה: אם יש אפשרות להתפלל כהלכה ולהשפיע לטובה זו מצוה גדולה תתפלל את תפילת הלחש לעצמך בנוסח שלך בתפילה בקול רם תשתלב עם יתר המתפללים ההלכה לא קבעה אלו סליחות ופיוטים ייאמרו. כולם אהובים
שאלה: להחזיר את גרושתו: ב"ה. אחי התגרש לפני כשנה ורוצה להחזיר לו את אשתו. שניהם ישראל ואף אחד לא היה עם אחרים מאז. האם קראתי שמותר להם לחזור האומנם? האם צריך אישורים כלשהם וכדומה? חג שמח וחתימה טובה!
תשובה: מותר למי שאינו כהן להחזיר את גרושתו ואף יש מצווה בעניין. שיפנו לרבנות המקומית ויסרו את העניין.
שאלה: קרית תהילים לעילוי נשמת- נדר?: אני קוראת תהילים לעילוי נשמת אנשים מסויימים שנפטרו. עם הזמן התחלתי לקרוא ליותר אנשים והדבר התחיל להכביד עלי, כל פעם שיש אזכרה למישהו מהאנשים האלו אני קוראת למחרת את היום ומסיימת את הספר בהתאם ליום, לדוגמא: יום חמישי ועד סוף ספר חמישי, אני מרגישה שזה הרבה ומעיק עלי. הגעתי למצב שכל פעם שיש אזכרה של מישהו מהאנשים שאני קוראת לזכרם אני מוטרדת. אם ברצוני להפחית את הכמות ולקרוא לדוגמא רק עשרה פרקים במקום כל מה שהייתי קוראת, האם אני צריכה לעשות קודם התרת נדרים או שבגלל שאני אמשיך לקרוא אין בעיה עם הפחתת הכמות ואין צורך בהתרת נדרים? מראש על התשובה.
תשובה: כאשר נוהגים מעשה טוב מעבר לחיובים הנדרשים 3 פעמים נחשב כנדר. ולכן תעשי התרת נדרים ותגידי: כל מה שאומר יהיה בלי נדר מתי שיתאפשר לי.
שאלה: האם שתיה פגומה מותרת ביום כיפור: האם שתיה פגומה (מים עם אקמול או עם טעם מר) מותרת לכתחילה ביום כיפור לכל אדם או שיש עליה איסור דרבנן ומותרת רק לחולה שאין בו סכנה? השאלה נשאלה בהמשך לשאלה "מה נחשב שתיה פגומה ביום כיפור - המשך"
תשובה: לא ולא! שתייה כזאת אסורה מן התורה לדעת חלק מהפוסקים.. רק לחולה שיש בו סכנה וצריך שתיה מרובה ואינו יכול להתספק בשעורים התירו שתייה כזאת
שאלה: פסוק טוב לשם טובה: שמי טובה ורציתי לדעת אם הפסוק טובה חכמה מכלי קרב וחוטא אחד יאבד טובה הרבה זה פסוק טוב לומר בתפילת שמונה עשרה קודם יהי רצון. ואם לא, איזה פסוק אחר מומלץ? ושנה טובה
תשובה: יש שני פסוקים שמתאימים לומר. האחד שהבאת. והשני, במשלי פרק לא פסוק יח: "טעמה כי טוב סחרה לא יכבה בלילה נרה". בברכת התורה, WWW.Yeshiva.org.il